న్యూఢిల్లీ: రెండాకుల గుర్తు కోసం ఎన్నికల అధికారికి లంచం ఇచ్చేందుకు మధ్యవర్తిగా వ్యవహరించిన సుకేష్ చంద్రశేఖర్కు ప్రత్యేక కోర్టులో చుక్కెదురైంది. ఆయనను బెయిల్ ఇచ్చేందుకు సోమవారంనాడు ప్రత్యేక కోర్టు నిరాకరించింది. ఆర్కే నగర్ ఉపఎన్నికల సందర్భంగా అన్నాడీఎంకే రెండాకుల గుర్తును దగ్గించుకునేందుకు ఆ పార్టీ నేత టీటీవీ దినకరన్ ఎన్నికల అధికారికి లంచం ఇవ్వచూపారన్న ఆరోపణలపై దర్యాప్తు జరిపిన ఢిల్లీ పోలీసులు ఈ వ్యవహారంలో మధ్యవర్తిగా వ్యవహరించిన  చంద్రశేఖర్ను ఇటీవల అరెస్టు చేశారు. ఆయన నుంచి రూ.1.3 కోట్ల నగదు, రెండు లగ్జరీ కార్లు, ఒక మొబైల్ ఫోను స్వాధీనం చేసుకున్నారు. దినకరన్కు, చంద్రశేఖర్కు మధ్య ఫోను సంభాషణలను జరిగినట్టు కూడా గుర్తించారు. ఈ క్రమంలో చంద్రశేఖర్ బెయిల్ అభ్యర్థనపై ప్రత్యేక కోర్టు తీర్పువెలువరిస్తూ, చంద్రశేఖర్ వద్ద కొంత కీలక సమాచారం లభ్యమైందని, ఈ దశలో బెయిల్ ఇవ్వడం కుదరదని స్పష్టం చేసింది. కాగా, ఈ కేసులో తొలుత తనకు చంద్రశేఖర్ ఎవరో తెలియదని చెప్పిన దినకరన్...ఆ తర్వాత తామిరువురూ ఎక్కడ కలిసామన్న సమాచారాన్ని ఇంటరాగేషన్లో చంద్రశేఖర్  వెల్లడించడంతో దారికి వచ్చారు. తనకు చంద్రశేఖర్ తెలుసని ఒప్పుకున్నారు.
newdhilly: rendaakula gurtu kosam ennikala adhikaariki lancham ichenduku madhyavartigaa vyavaharinchina sukesh chandrasekharku pratyeka kortulo chukkeduraindi. aayananu beyil ichenduku somavaramnadu pratyeka kortu niraakarinchindi. aarke nagar upaennikala sandarbhamgaa annadienke rendaakula gurtunu dagginchukunenduku aa party netha ttv dinakaran ennikala adhikaariki lancham ivvachuupaaranna aaropanalapai daryaaptu jaripina dhilli poliisulu ee vyavahaaramlo madhyavartigaa vyavaharinchina  chandrasekharnu iteevala arestu chesaru. aayana nunchi roo.1.3 kotla nagadu, rendu lagjari kaarlu, oka mobail phonu swaadheenam chesukunnaru. dinakaranku, chandrasekharku madhya phonu sambhaashanalanu jariginattu kuudaa gurtinchaaru. ee kramamlo chandrasekhar beyil abhyardhanapai pratyeka kortu teerpuveluvaristu, chandrasekhar vadda kontha keelaka samacharam labhyamaindani, ee dasalo beyil ivvadam kudaradani spashtam chesindi. kaga, ee kesulo toluta tanaku chandrasekhar evaro teliyadani cheppina dinakaran...aa tarvaata taamiruvuruu ekkada kalisamanna samaachaaraanni interageshanlo chandrasekhar  velladinchadamtho daariki vachaaru. tanaku chandrasekhar telusani oppukunnaru.